อาการเริ่มมีตุ่มขึ้นแบบเป็นกลุ่มพอวันที่สามมันลามเป็นบริเวณกว้างไปหหามาแล้วได้ยากินกับ ยาทาเป็บแบบี้ผึ้งค่ะเข้าวันที่ห้ามีอาการปวดแสบร่วมด้วยค่ะอยากทราบว่าอาการที่เป็นเป็นโรคอะไรแน่ค่ะ
สวัสดีค่ะ ตุ่มที่ขึ้นแบบเป็นกลุ่ม และมีอาการปวดแสบร่วมด้วย อาจเกิดจาก1. งูสวัด จะพบเป็นตุ่มน้ำใสขึ้นเป็นกลุ่ม หรือเรียงตามแนวผิวหนังที่เลี้ยงโดยเส้นประสาท และจะมีอาการปวดแสบปวดร้อนร่วมด้วย หลังจากนั้นตุ่มน้ำจะเริ่มขุ่น แล้วจะค่อย ๆ แห้งตกสะเก็ดไปใน 7-10 วัน2. การโดนด้วงก้นกระดกกัด มักพบเป็นผื่นแดงเหมือนรอยไหม้เป็นแนวเส้นยาว ร่วมกับผื่นที่เป็นตุ่มน้ำใสขนาดเล็กๆ และมีอากาปวดแสบร้อนคล้ายผื่นของโรคงูสวัดได้3. ผื่นแพ้สัมผัสจากสารระคายเคืองต่างๆ แต่มักมีอาการคันร่วมด้วย4. การติดเชื้อแบคทีเรียบางชนิด ก็ทำให้เป็นผื่นที่เป็นตุ่มพองน้ำในระยะแรกได้ โดยต่อมาจะกลายเป็นตุ่มหนอง ผิวหนังบริเวณรอบๆ จะบวมแดงอักเสบ มีอาการเจ็บปวด มักมีอาการไข้และปวดเมื่อยร่วมด้วยหากตุ่มยังคงลามกว้างขึ้นอีก หรือมีอาการปวดแสบมาก หรือมีไข้ แนะนำควรไปพบแพทย์เพื่อตรวจว่าเกิดจากสาเหตุใด จะได้รับการรักษาที่ตรงกับสาเหตุค่ะ